Seun (7) deur vriend geskiet | Maroela Media
Seun (7) deur vriend geskiet
'n 12-jarige seun word van poging tot moord aangekla nadat hy glo per ongeluk sy sewejarige vriend geskiet het in Uitenhage in die Oos-Kaap.
Ao. Gerda Swart, woordvoerder van die polisie, sê die voorval het Vrydag in die KwaNobuhle informele nedersetting buite Uitenhage plaasgevind. "Die 12-jarige seun is na sy vriend se pa se slaapkamer waar hy die vuurwapen gevind het. Hy het glo die vuurwapen gevat waarna 'n skoot afgegaan het en die sewejarige seun in die bors getref het."
Die beseerde seun is na 'n hospitaal gehaas vir behandeling. Die 12-jarige seun is in die sorg van sy ouers vrygelaat en sal na verwagting Maandag in die KwaNobuhle-landdroshof verskyn op aanklag van poging tot moord. Die polisie ondersoek die moontlikheid van nog aanklagte volgens die Vuurwapenbeheerwet.
Oos-Kaap seun Uitenhage vriend vuurwapen
Drie renosters by reservaat in Oos-Kaap gestroop
Was dit 'n gelisensieerde vuurwapen of was dit 'n voorheen gelisensieerde vuurwapen wat ingehandig was? Wonder maar net hoekom dit sommer so oop en bloot rondgelê het.